Maailmassa on monia kirjoja, mutta ainoastaan yksi kirjojen kirja.
Tuo kirja on Raamattu, Jumalan Sana.
Tervetuloa ohjelmasarjaan, joka käsittelee Danielin kirjaa.
Olemme käyneet Danielia lävitse luku luvulta.
Tänään on vuorossa luku 6, joka on viimeinen Danielin kirjan -
historiallisia asioita käsittelevistä luvuista.
Tätä asiaa meille on jakamassa ja avaamassa -
Avainmedian pitkäaikainen toiminnanjohtaja -
ja Keravan helluntaiseurakunnan lähetyspastori Niilo Närhi. Tervetuloa.
Mielelläni olen mukana. Kiitos.
Nyt me siirrymme Danielin kirjan 6 lukuun.
Hyvin mielenkiintoinen ja puhutteleva luku.
Valta on vaihtunut. Meedo-Persia on kukistanut Babylonian.
Ja sen kaupungin valtiaaksi on noussut Daarejaves.
Kuka oli Daarejaves?
Historiallisesti muista lähteistä, kuin Raamatusta -
meillä ei ole hänestä tarkkaa tietoa.
Koska Koores oli Persian Suur-Kuningas täytyy olla niin, -
että Daarejaves oli sijaishallitsijana siellä Baabelin kaupungissa.
Niin kuin Belssassar oli sijaishallitsijana myöskin.
Eri vaihtoehtoja on esitetty tästä henkilöstä -
enkä siihen kajoa sen tarkemmin.
Totean, että yksi varteenotettava vaihtoehto on, -
että hän oli Kooreksen sotapäälikkö Kubaru.
Tai sitten hän oli Daarejaves tai Darius, -
joita ei muista historian lähteistä löydy.
Tässä luvussa 6 vaikuttaa siltä, että Daniel on 80 vuotias.
Hänen uskonsa ja elämänsä joutuvat kovalle koetukselle.
Kerrotko Niilo muutamalla päävedolla, -
tämän luvun yleiskatsauksen.
Tämä luku osoittaa meille sen, -
että vaikka Daniel oli tehnyt perustavan laatuisen ratkaisunsa -
Jumalan puoleen jo teini-ikäisenä, niin ei se riitä.
Hän joutui valinnan paikalle useita kertoja elämänsä varrella.
Niin kuin jokainen Jeesukseen uskova ihminen joutuu.
Minä tulin uskoon, voin sanoa vuonna se ja se.
Mutta tänä päivänä voin joutua tilanteen eteen, -
jolloin minun uskollisuuttani Jumalaa ja Kristusta kohtaan koetellaan -
ja joudun tekemään valinnan.
Niin joutui Daniel tässä luvussa -
tekemään ratkaisun ja valinnan, joka asetti hänen henkensä alttiiksi.
Tässä kohtaa tietysti, -
80-vuotiaalle Danielille ratkaisu oli helpompi tehdä, kuin teini-ikäisenä.
Olihan hän jo kokenut monenlaisia Jumalan väliintuloja -
sekä pelastuksia elämänsä aikana.
Tämä osoittaa minulle myös sen, -
että Jumalalla ei ole parasta ennen päiväyksiä.
Tänä päivänä sanotaan, että kun tulee tiettyyn ikään, ei häntä tarvita.
Daniel oli 80-vuotiaana väkevästi Jumalan käytössä.
Tämä kertomus menee niin, -
että hovissa toimivat valtaherrat kadehtivat Danielia, -
aivan kuin Danielin kavereita 3. luvussa.
Daniel oli kolmen korkeimman valtaherran joukossa.
Daarejaves tykkäsi Danielista ja hän oli nousemassa -
kaikkein korkeimmaksi. Daarejaves pohti vaihtoehtoa.
Nyt nämä kaikki kateelliset halusivat päästä Danielista eroon.
He etsivät rikkomuksia, laiminlyöntejä ja korruptiota.
Yhtä ainoaa luurankoa ei löytynyt Danielin kaapista.
Niinpä he kehittelivät ilkeän juonen -
joka liittyi Danielin jumalanpalvelukseen.
Tässä kohtaa on hyvä, Marko sinun, minun ja kaikkien -
pysähtyä miettimään, että jos minusta, sinusta ja meistä -
tehdään vastaava tutkimus, niin mikä olisi tulos?
Kyllä. Danielin kohdalla tulos oli nollaa, ei löytynyt mitään.
Sen takia he kävivät hänen jumalanpalvelukseensa käsiksi.
Suomeksi sanottuna, nämä kateelliset ihmiset eivät löytäneet -
työetiikasta, työmoraalista, työtavoista, kompetenssista -
tai mistään valittamista.
Sitten he ajattelivat, että varmasti löytävät valittamista -
hänen hengellisestä tai jumalanpalvelus elämästään.
Kun tämä juoni tehtiin, niin mitä tämän juonen seurauksena paljastui?
Mitä tämä meille puhuu?
Nämä valtaherrat punoivat ilkeän juonen, -
jolla saivat kuninkaan kirjoittamaan lain, -
ettei ketään muuta saanut rukoilla 30 päivän aikana, -
kuin tätä kuningasta.
Ja joka rikkoisi tätä lakia, ei joutuisi pätsiin -
vaan leijonien luolaan.
Siihen aikaan Meedialais-persialaisen lain mukaan oli näin, -
että jos kuninkaan sinetillä joku asia sinetöitiin, niin sitä ei voinut perua.
Siksi nämä valtaherrat juonivat näin.
Ja agentit olivat sitten Danielin kintereillä.
Ja he tekivät seuraavan mielenkiintoisen havainnon.
Luen 6. luvusta jakeet 10-11.
Minun täytyy sanoa, että kun viivyn Danielin kirjan äärellä, -
niin tämä kohta tuli kuin miekka minun sydämeen.
Minä jouduin itseltäni kysymään.
Katso nyt tuota Danielia. Vaikka on hengenvaaran uhka, -
kolme kertaa päivässä polvistuu ja rukoilee Jerusalemiin päin -
välittämättä vähääkään näistä tyypeistä ja heidän juonista.
Luottaa Jumalaan.
Ylipäätään säännöllinen Jumalan palveleminen ja rukoileminen -
teki kerta kaikkiaan minuun vaikutuksen.
Tämä kertoo minulle tiettyjä asioita Danielin voitelun taustasta.
Ennen kuin menet siihen -
niin tekstissä sanotaan, että kolme kertaa päivässä?
Oliko tämä sen ajan juutalaisten metodi -
tai yleensäkin juutalainen metodi?
Mistä tämä kolme kertaa päivässä rukoilu juontaa juurensa?
Tuohon en osaa suoraan vastata.
Nämä kellonajat, jolloin hän rukoili, -
liittyi temppelin palveluksiin ja uhri suorituksiin.
On aika mielenkiintoista nähdä, -
että vaikka hän on viettänyt koko elämänsä Babyloniassa, -
hän edelleen fokusoi Israelin Jumalaan ja temppeliin, -
vaikka temppeliä ei ollut olemassa,-
mutta sinnepäin hän suuntaa rukouksensa ja katseensa -
ja käyttää niitä aikoja, jolloin uhreja suoritettiin.
Niilo, mitä ajattelet tästä, että Daniel rukoili kolme kertaa päivässä?
Nyt, kun me Uuden Testamentin kristittyinä katsomme, -
niin pitäisikö meidän rukoilla kolme kertaa päivässä, vai mitä pitäisi tehdä?
Joka tapauksessa, tämä on meille viesti siitä, -
että rukoilijan on hyvä olla kurinalainen -
ja jos löydät sopivan ajan ja tavan, jolla sinä harjoitat rukouselämääsi.
Esimerkiksi minä monesti, en joka päivän mutta usein -
otan sauvat ja lähden sauvakävelylle.
Rukoilen siellä, puhun kielillä ja esirukoilen eri asioiden puolesta.
Pointtina tässä on kurinalaisuus ja määrätietoisuus.
Onko näin, että joillakin on tietyt rukouspaikat -
jossa rukoilevat tiettyyn aikaan päivästä.
On säännöllinen rutiiniin.
Olen kuullut, että joillakin on oma paikka, -
jonka he ovat erottaneet rukousta varten?
Minulla oli mielenkiintoinen kokemus, -
kun vedin Avainmedian rukousmatkaa Etelä-Koreaan, Soulin kaupunkiin -
ja siellä kaupungin ulkopuolella olevalle rukousvuorelle.
Se tunnetaan Yonggi Chon anopin perustamana paikkana.
Vuoren rinteelle, jossa rukoillaan, on rakennut valtava keskus.
Vien suomalaisia parikin kertaa sinne rukoilemaan, -
paastoamaan ja huutamaan Herraa avuksi.
Heillä oli koppeja, minne ihmiset voi mennä rukoilemaan.
Ja siinä mäenrinteellä oli hautausmaa, -
jonne Yonggi Chon anoppi ja hänen miehensä on haudattu.
Ja siellä oli monia Herran palvelijoita, monena iltana.
Nämä korealaiset menivät sinne vuorenrinteille -
ja siellä pidettiin väkeviä rukouskokouksia.
Vein porukan suomalaisia sinne.
Mikä virta, kun siellä illan hämäryydes- sä huudettiin Herraa avuksi.
Ei me haudoista haettu mitään.
Se oli eräänlainen rukouspaikka, -
minne ihmiset kokoontuivat rukoilemaan.
Uskon, että paikoissa, joissa paljon rukoillaan, -
se yhteys kytkeytyy paremmin päälle.
Säännöllisestä rukouksesta ja rukouspaikasta.
Olet Niilo, kuullut John ja Charlie Wesleyn -
eli metodismin perustajien äidin kertomuksen.
Susanna Wesleyllä oli se tapa, että päivällä, lounasaikaan, -
hän heidän kodissaan pisti oven nurkkaa vasten.
Eli avasi oven ja kun huone oli pieni, -
niin oven avaamisväliin jäi nurkkatila.
Hän meni sinne nurkkaan ja erotti aina tietyn ajan ennen lounasaikaa.
Kun pojat, John ja Charles leikkivät, äiti rukoili oven takana nurkassa.
Herätyksenhistoriantutkijat kutsuvat häntä herätyksen äidiksi.
Aivan varmasti, kunnioitettavaa.
Siellä on sitten useita asioita.
Kurinalainen rukoilija, ei pelkää uida vastavirtaan -
vaikka oli viettänyt melkein koko elämänsä Babyloniassa.
Rakasti omaa kansaansa, Jumalan temppeliä ja Jumalan lupauksia.
Ei hän valittanut kohtaloaan -
eikä ankeita aikojaan, "Voi voi, että ei saa rukoilla".
Vaan hän kaiken keskellä kiitti Jumalaa ja keskittyi Häneen.
Aivan upea kuva -
Jumalalle sitoutuneesta ihmisestä.
Nyt satraapit huomasivat tämän ja veivät viestin kuninkaalle.
Kuningas oli antanut julkilausumansa -
ja omien sanojensa takia ajettu nurkkaan.
Sen seurauksena Daniel heitetään leijonien luolaan.
Daniel on nyt leijonien luolassa ja ihme tapahtuu.
Leijonat eivät syö häntä. Hän tulee vahingoittumattomana pois.
Mikä on tämän leijonanluola episodin opetus meille?
Ensinnäkin se, että tämä pakana kuningas murehti, -
koska hän tajuaa, että nämä satraapit olivat huijanneet häntä.
Hän viettää unettoman yön.
Varmasti hän rukoilee omia jumalia ja mitä lie rukoilee.
Hän oli nähnyt eron Danielin ja näiden valtaherrojen välillä -
ja oli aidosti kiintynyt Danieliin.
Tästä opimme, että usein eletty elämä puhuu enemmän, -
kuin tuhat sanaa tai suuri määrä sanoja.
Hän ymmärsi, että kateudesta nämä valtaherrat keksivät juonen.
Hän rientää sitten luolalle ja kohtaa elämänsä yllätyksen.
Daniel paljasti, että Jumala oli lähettänyt enkelinsä -
sulkemaan leijonien kidan.
Leijonat saattoivat olla pahalla päällä, -
kun eivät tuotua lounasta tai illallista saaneet syödä.
Raamattu puhuu paljon enkeleistä.
Jumala käyttää enkeleitä suorittamaan erinäisiä tehtäviä omiensa kohdalla.
Enkelimaailma on todellisuutta vielä tänäänkin.
On kuitenkin huomioitava, että Jumala on se, joka lähettää enkelinsä.
Eikä niin, kuten jotkut opettavat, että menemme erityisille paikoille -
ja kutsumme ja komennamme enkeleitä tulemaan esille.
Yhtään esimerkkiä tällaisesta toiminnasta ei raamatusta löydy.
Tässä on kyseessä aivan huikea yliluonnollinen ihme, -
jonka seurauksena tämäkin pakana kuningas -
saa nähdä Israelin Jumalan voiman ja kirkkauden.
Nyt kun puhutaan siitä, että Daniel oli leijonien luolassa -
ja Uusi Testamentti sanoo, että paholainen käy ympäri -
kuin kiljuva ja ärjyvä leijona etsien kenet saisi niellä.
Tästä saa hyvän vertauskuvan siitä, -
että piru käy ympäri karjumassa, mutta Herra varjelee.
Voiko tästä tällaisen periaatteen löytää?
Sinä Marko, saarnaajana ja evankelistana, -
olet tästä Danielin kirjan 6. luvusta saarnannut, -
Danielista leijonien luolassa. Tästä saa monia meheviä saarnoja.
Pyhäkoulussa tämä on lasten lempikertomus.
Kun Daniel nukkuu vain siellä leijonien ympäröimänä.
Kyllä, juuri näin, tällä tavalla Jumala varjelee meitä -
suurimman vihollisjalopeuran, leijonan kynsistä, -
kun hän meidän kimppuun hyökkää.
Joskus lähettää enkeleitä meidän suojaksi.
Tulee mieleeni, muistat varmasti helluntai pioneerin, jota Herra käytti,-
Smith Wigglesworth. Jumala käytti voimallisesti häntä.
Tarina kertoo, että hän makasi yöllä sängyssään, -
ja yhtäkkiä huoneeseen iskeytyi pahan läsnäolo.
Wigglesworth avasi silmänsä unesta ja katsoi nurkkaan.
Siellä punaiset paholaisen silmät kiiluu -
ja Wigglesworth katsoo ja sanoo: "Jaa, sinäkö se vain olet" -
ja hän käänsi kylkeä Jeesuksen nimessä ja jatkoi uniaan.
Näin hänen kirjassaan kerrotaan, mutta Jumala varjelee eri tilanteissa.
Kun katsomme Vanhaa Testamenttia -
niin meillä Vanhassa Testamentissa usein Kristuksen esikuvia.
Voimme huomata, että vanha liitto puhuu Kristuksesta.
Löytyykö tästä kertomuksesta, jotain mikä puhuu Kristuksesta?
Jeesus itse sanoi, kun Hän Emmauksen tienkulkijoita opetti ja -
avasi heidän ymmärryksensä käsittämään kirjoituksia, -
että kaikissa profetioissa, ja myöskin laissa, on Hänestä kirjoitettu, -
eli jokaisesta Raamatun kirjasta löydämme Kristuksen.
Niin kuin typologisesti ja esikuviin kätkettyinä.
Nämä ovat historiallisia kertomuksia mutta ne heijastaa tulevaisuutta, -
sitä, mitä Kristuksen elämässä, toiminnassa ja uhrissa tapahtui.
Tämä on myös esikuvaa Kristuksen kuolemasta ja ylösnousemuksesta.
Otan muutamia asioita. Daniel oli nousemassa valtaherrojen yläpuolelle.
Jeesus oli myös nousemassa uskonnollisten johtajien yläpuolelle, -
joiden keskellä Hän eli. Kansa seurasi Jeesusta, -
uskonnolliset oli kateuden vallassa niin kuin nämä.
Toinen: He saivat syytettyä Danielia hänen jumalanpalveluksensa tähden.
Samoin uskonnolliset syyttivät Jeesusta Jumalan pilkasta.
Syy löytyi Hänen jumalanpalveluksestaan.
Kolmas: Daniel laitettiin luolaan, jonka suulle vieritettiin kivi -
ja sinetöitiin.
Näin tapahtui Jeesukselle.
Ristiinnaulitsemisen jälkeen hänet pantiin hautaan, -
kivi vieritettiin eteen ja Rooman valtakunnan sinetillä sinetöitiin.
Kun kivi vieritettiin pois, Daniel löydettiin elävänä.
Yllätys oli valtava kaikille.
Ja näin kävi Jeesukselle.
Kun enkeli vieritti kiven pois, niin sieltä löytyi vain käärinliinat.
"Jeesus ei ole täällä. Älkää etsikö elävää kuolleitten joukosta."
Hän ei ole täällä, Hän on noussut ylös."
Molemmissa enkelit olivat tekemässä palvelusta -
ja olivat läsnä.
Kyllä tämä Daniel jalopeurain, leijonien luolassa -
on mahtava kuva Uuden Testamentin -
ja Jeesuksen elämään liittyvistä tapahtumista.
Tässä, kun kerrot tätä Danielin tilannetta, mielessä käy ajatus, -
'Voi kunpa olisi voinut jotenkin olla läsnä katsomassa Danielia -
ja lukemassa hänen ajatuksiaan tuolla leijonien luolassa.
Jumalan ihmisten elämä todistaa siitä, -
että mitä suurempi vaara tai suurempi paine -
niin monesti sitä suurempi rauhan tunne Jumalalta on.
Joku, joka katsoo ulkopuolelta, ajattelee, että mikä uskonsankari.
Henkilö itse vain toteaa, että Jumala antoi kestokyvyn ja armon.
Aamu tuli sitten. - Tuli aamu.
Jotkut tutkijat, jotka ovat Danielin kirjaa tutkineet, -
ja niitä ilmestyksiä, joita Daniel juuri silloin itse sai, -
toteavat, että voi olla mahdollista, että sinä yönä, -
kun Daniel oli jalopeurainluolassa leijonienluolassa, -
että hän olisi katsellut näkyä, -
joka on kirjattu myöhemmin Danielin kirjaan.
Emme sitä varmuudella tiedä, mutta sen tiedämme, -
että Daniel oli siellä turvassa.
Miten olisin reagoinut, jos minut olisi laitettu leijonien luolaan?
Vois olla, että minulla olisi ollut löysät housussa.
Mutta Daniel varmaan tunsi enkelien läsnäolon -
ja sen seurauksena hän varmasti vietti aika levollisena sen yön.
Mikä oli sitten lopputulos?
Aamu. Ja taas löydämme kuninkaan tai kuningas oli luolan suulla -
ja kysyy Danielilta, onko sinun Jumalasi voinut pelastaa?
Taas pakana kuninkaalle puhuttiin yliluonnollisesti.
Pakana kuninkaalle tehtiin tiettäväksi, että on olemassa -
kaikkien jumalien yläpuolella oleva Jumala, juutalaisten Jumala.
Hän sai kohdata siellä Danielin ja sen seurauksena nämä henkilöt, -
jotka olivat tämän juonen kehitelleet, -
otetaan kiinni ja heitetään leijonien luolaan.
He eivät olleet kunnolla edes tippuneet alas luolaan, -
kun leijonat kävivät kimppuun ja olivat tyytyväisiä, kun saivat ruokaa.
Edellinen oli epäaito, mutta nyt tulee oikea ateria.
Kaikki tietysti kuolivat.
Ja osoituksena siitä, että se ei ollut mikään luonnonoikku.
Leijonat olivat nälkäisiä.
Leijonat olivat nälkäisiä, koska niitä pidettiin nälässä tämän takia.
Tässä toteutuu Raamatun ilmoittama laki, -
että mitä ihminen kylvää, sitä hän myös niittää.
Juonittelijat joutuivat itse leijonien aamupalaksi.
Jälleen kerran Jumalan kunnia tuli Danielin kautta esille.
Minä en lakkaa ihastelemasta sitä, -
että 65 vuotta Babylonian hovissa, -
kaiken vallan ja jumalattoman menon keskellä elänyt Jumalan mies, -
80-vuotias Daniel, on edelleen säilyttänyt -
näin kirkkaan suhteen ja yhteyden Jumalaan.
Hän kykeni vielä oman lahjansa kautta Jumalan kirkkautta levittämään.
Kuningas tuli tuntemaan Jumalan totuuden... - Siihen välikysymys?
Kun sinä kuvasit, että Nebukadnessar, hän tuli uskoon lopulta, -
niin tuliko tämä Daarejaves uskoon?
Siitä meille ei samankaltaista tietoa ole -
mutta Daarejaves oli kuitenkin...
Huomaamme 6 luvusta, että hänellä oli pehmeä sydän Danielia kohtaan.
Hän kunnioitti Danielia ja hän puhui Danielin Jumalasta.
Emme tiedä, mitä hänen Jumala suhteessaan tapahtui, -
mutta Jumala tarjosi mahdollisuutta.
On hienoa nähdä, että Danielin elämä ei mennyt hukkaan Baabelissa.
Hän sai toteuttaa sitä tehtävää, mikä hänelle annettiin.
Olemme käsitelleet Danielin kirjan ensimmäiset kuusi lukua, -
jotka ovat historiallista kuvausta.
Seuraavassa luvussa, aina Danielin loppuun asti, -
käsittelemme Jumalan antamia näkyjä ja ilmestyksiä.
Siirrymme ikään kuin esiripun toiselle puolelle, -
mutta parilla sanalla tähän loppuun, -
miksi ennen näkyjä ja ilmestyksiä, -
meidän on ollut tärkeä katsoa historiallista narratiivia?
Sen takia, että Raamattu, sen kertomukset ja ihmeet -
nivoutuvat historiaan.
Niin kuin oli Jeesuksen syntymän päivinä, -
keisari Agustuksen päivinä, kävi käsky.
Me näemme historialliset tapahtumat, niin täälläkin.
Niilo Närhi, kiitos. - Kiitoksia.
Seuraavassa jaksossa käsittelemme Danielin kirjan lukua 7.
Silloin siirrymme näkyjen ja ilmestysten maailmaan.
Kiitos, kun olet ollut mukana ohjelmassa.
Tervetuloa seuraamaan ohjelmaa numero seitsemän.
Jumala siunatkoon sinua runsaasti.
Tekstitys: Sonja Turunen
TV7:n tuo evankeliumin rohkaisevaa sanomaa jokaiseen kotiin.
Haluamme tarjota sinulle ravitsevaa ohjelmaa vuorokauden ympäri, -
sinua kiinnostavista aiheista.
Jos hetki sitten katsomasi ohjelma, oli sinusta koskettava -
ja haluat nähdä vastaavia jatkossakin?
Voit soittaa tukinumeroon tai antaa lahjasi ruudulla näkyvälle tilille -
muista käyttää oikeaa viitenumeroa.
Tiesitkö, että TV7:n arkista voit katsoa ohjelmiamme, -
juuri sinulle sopivana aikana.